**Табан** — долен дел на стапалото, кој остварува допир на телото со земјата.

Улоги
-----

На овој дел од стапалото се потпира телото кога поединецот стои, оди, скока или трча. Табанот игра важна улога во „перцепцијата при движењето и постуралната контрола".

Тоа е рефлексна зона (особено означена со Рефлексот на Бабински кај деца на возраст од 0 до 6 години). Нервната мрежа на табанот исто така го известува мозокот за природата на тлото и неговиот степен на косина, неговата повеќе или помалку лизгава природа, неговата температура итн.

Особености
----------

Табанот е дебел, но исто така месно многу инервиран, особено на врвот на лакот на стапалото, што го прави (во зависност од поединецот) дел од човечкото тело кој е најчувствителен или скоро најчувствителен (скокоткање).

Обликот на табанот е единствен меѓу приматите, особено поради палецот кој повеќе не се користи за фаќање и исправената положба на телото од времето на хомо сапиенс.

Табанот кај жените вообичаено е поиздолжен кај жените, многу поскокотлив и помалку збрчкан од оној на мажите.

Вените се подлабоки и подобро заштитени под стапалото отколку на горниот дел на стапалото.

Кожата може да биде влажна или испотена, повеќе или помалку во зависност од поединецот и начинот на кој е обуен и облечен.

Масажа
------

Според рефлексологијата, масажата на табаните има лековити својства. Нејзината примена ослободува токсини што погодно влијае на разни човекови органи.

Патологии
---------

* Калуси
* Десквамација, како последица на одредени болести или труење (на пример со жива ) или како последица на одредени недостатоци во исхраната
* Улцеронекротични лезии (особено кај дијабетичари и пациенти со лепра)
* Тропска кожна болест

Галерија
--------

* Хиперхидрирана кожа на стапала под престој во водаХиперхидрирана кожа на стапала под престој во вода
* Чир предизвикан од невропатија кај дијабетичарЧир предизвикан од невропатија кај дијабетичар
* Табан на едномесечно доенче, држено помеѓу средниот и безимениот прст на возрасна рака, за споредба на големинатаТабан на едномесечно доенче, држено помеѓу средниот и безимениот прст на возрасна рака, за споредба на големината

Наводи
------

1. ↑  „табан" — Дигитален речник на македонскиот јазик
2. ↑  „табан" — Официјален дигитален речник на македонскиот јазик
3. ↑  André-Deshays, C. & Revel, M. (1988). *Rôle sensoriel de la plante du pied dans la perception du mouvement et le contrôle postural*. Méd Chir Pied, 4(4), 217-223.
4. ↑  Walshe, F. (1956). *The Babinski plantar response, its forms and its physiological and pathological significance*. Brain, 79(4), 529-556.
5. ↑  Gerthoffer, J. (1982). *Cartographie du seuil de perception de la pression de la plante des pieds*. Ann Kiné, 9, 469-474.
6. ↑  Volkov, T. (1905). *Variations squelettiques du pied chez les primates et dans les races humaines[*мртва врска*]*. Laffray fils et gendre ; Bulletins et Mémoires de la Société d'anthropologie de Paris, 1903 Vol 4, n°4 pp. 632-708
7. ↑  Lejars, F. (1980). *Les veines de la plante du pied.* Archives de physiologie, 5.
8. ↑  VAN DAELE, G. (1938).  *Sur une affection de carence et de déséquilibre diététique observée au Congo (buaki des indigènes)]* (PDF, 17 pages)
9. ↑  Hermans, E. H. (1939). Pian de la plante du pied et de la paume de la main. Acta leidensia, 14, 111-118.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NKC: ph187957

 |

 |